sukhrobnurali/uzbek-legal-corpus huggingface dataset:
Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga qoʻshimcha kiritish haqida
(resolution, 2019-07-22)

Oʻzbekiston Respublikasi Prezidentining “Biznesning qonuniy manfaatlari davlat tomonidan muhofaza qilinishi va tadbirkorlik faoliyatini yanada rivojlantirish tizimini tubdan takomillashtirishga doir chora-tadbirlar toʻgʻrisida” 2017-yil 19-iyundagi PF-5087-son Farmoni hamda “Oʻzbekiston Respublikasi Savdo-sanoat palatasi faoliyatini tashkil etishni takomillashtirish toʻgʻrisida” 2017-yil 19-iyundagi PQ-3068-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2016-yil 7-oktabrdagi 336-son qarori (Oʻzbekiston Respublikasi QT, 2016-y., 10-son, 89-modda) bilan tasdiqlangan Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga quyidagi mazmundagi 611-band qoʻshilsin: “611. Oʻzbekiston Respublikasi Savdo-sanoat palatasi”. 2. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va ichki ishlar vaziri P.R. Bobojonov zimmasiga yuklansin.
Oʻzbekiston Respublikasi Veterinariya va chorvachilikni rivojlantirish davlat qoʻmitasining hayʼati aʼzolari tarkibini tasdiqlash toʻgʻrisida
(resolution, 2019-07-19)

Oʻzbekiston Respublikasi Vazirlar Mahkamasining 2019-yil 27-iyundagi 532-son qarori bilan tasdiqlangan Oʻzbekiston Respublikasi Veterinariya va chorvachilikni rivojlantirish davlat qoʻmitasi toʻgʻrisidagi nizomga muvofiq Vazirlar Mahkamasi qaror qiladi: 1. Oʻzbekiston Respublikasi Veterinariya va chorvachilikni rivojlantirish davlat qoʻmitasi hayʼati aʼzolari soni 7 (yetti) nafardan iborat boʻlishi belgilab qoʻyilsin. 2. Oʻzbekiston Respublikasi Veterinariya va chorvachilikni rivojlantirish davlat qoʻmitasining hayʼati quyidagi tarkibda tasdiqlansin: 1. Norqobilov Bahromjon Toʻrayevich ― Rais 2. Djabbarov Shuhrat Abdumajidovich ― Raisning birinchi oʻrinbosari 3. Akbarov Abror Akmalovich ― Rais oʻrinbosari 4. Berdiqulov Sirojiddin Valiqulovich ― Rais oʻrinbosari 5. Abdullayev Abdurasul Neʼmatovich ― Rais oʻrinbosari ― “Oʻzbekchorvanasl” agentligi bosh direktori 6. Yunusov Xudoynazar Beknazarovich ― Samarqand veterinariya meditsinasi instituti rektori 7. Qaypanov Maxmud Tyengilovich ― Qoraqalpogʻiston Respublikasi Veterinariya va chorvachilikni rivojlantirish qoʻmitasi raisi 3. Oʻzbekiston Respublikasi Vazirlar Maxkamasining “Oʻzbekiston Respublikasi Davlat veterinariya qoʻmitasi hayʼat aʼzolarini tasdiqlash toʻgʻrisida” 2017-yil 26-sentabrdagi 768-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Veterinariya va chorvachilikni rivojlantirish davlat qoʻmitasi raisi B.T. Norqobilov zimmasiga va Oʻzbekiston Respublikasi Vazirlar Mahkamasining Agrar va oziq-ovqat sohalarini rivojlantirish masalalari kotibiyatiga yuklansin.
Mirzo Ulugʻbek nomidagi Oʻzbekiston Milliy universiteti huzurida Intellektual dasturiy tizimlar ilmiy-amaliy markazini tashkil etish toʻgʻrisida
(resolution, 2021-07-31)

Mamlakatda zamonaviy axborot texnologiyalari va kommunikatsiyalarini rivojlantirish, raqobatbardosh va eksport uchun moʻljallangan dasturiy mahsulotlar hamda xizmatlarning mahalliy ishlab chiqarilishini rivojlantirish, yangi axborot tizimlari va resurslarini joriy qilishni kengaytirish maqsadida Vazirlar Mahkamasi qaror qiladi: 3. Oʻzbekiston Respublikasi Oliy va oʻrta maxsus taʼlim vazirligi bir hafta muddatda Oʻzbekiston Milliy universitetining (keyingi oʻrinlarda Universitet deb ataladi) budjetdan tashqari (toʻlov-kontrakt mablagʻlari) manbalari hisobiga saqlanadigan Universitet rektorining ilmiy konsultanti lavozimini joriy etsin. Belgilansinki, Universitet rektorining ilmiy konsultanti mehnatiga haq toʻlash miqdori mos ravishda Universitet prorektorlari mehnatiga haq toʻlash bazaviy lavozim maoshi miqdorlariga tenglashtiriladi. 11. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov hamda oliy va oʻrta maxsus taʼlim vaziri I.U. Madjidov zimmasiga yuklansin.
Oʻzbekiston Respublikasi Prezidentining ayrim hujjatlariga oʻzgartirishlar va qoʻshimcha kiritish toʻgʻrisida
(decree, 2021-07-07)

Korrupsiyaga qarshi kurashish tizimi samaradorligini yanada oshirish, shuningdek, xotin-qizlar huquqlari kafolatlarini taʼminlash mexanizmlarini takomillashtirish maqsadida: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartirishlar va qoʻshimcha kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti Administratsiyasi rahbari Z.Sh. Nizomiddinov zimmasiga yuklansin. 1. Oʻzbekiston Respublikasi Prezidentining 2019-yil 27-maydagi “Oʻzbekiston Respublikasida korrupsiyaga qarshi kurashish tizimini yanada takomillashtirish chora-tadbirlari toʻgʻrisida”gi PF-5729-son Farmonida: b) 3-ilovada: 7-band quyidagi tahrirda bayon etilsin: quyidagi mazmundagi izoh bilan toʻldirilsin: 2. Oʻzbekiston Respublikasi Prezidentining 2019-yil 7-martdagi “Xotin-qizlarning mehnat huquqlari kafolatlarini yanada kuchaytirish va tadbirkorlik faoliyatini qoʻllab-quvvatlashga oid chora-tadbirlar toʻgʻrisida”gi PQ-4235-son qarorida: 11-bandning ikkinchi xatboshidagi “T.K. Narbayeva” soʻzlari “E.I. Basitxanova” soʻzlari bilan almashtirilsin; 1-ilovaning 1 va 2-bandlari quyidagi tahrirda bayon etilsin:
Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasi Hukumati ishini tashkil etishning sifat jihatidan yangi tizimini joriy etish toʻgʻrisida” 2019-yil 28-yanvardagi PQ-4136-son qarori)
(resolution, 2024-05-07)

Oʻzbekiston Respublikasi Prezidentining “Oʻzbekiston Respublikasi Hukumati ishini tashkil etishning sifat jihatidan yangi tizimini joriy etish toʻgʻrisida” 2019-yil 28-yanvardagi PQ-4136-son qarori ijrosini taʼminlash yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Vazirlar Mahkamasi apparatining boshqaruvchisi R.V. Abduqodirov zimmasiga yuklansin. 1. Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq toʻlashning tarif setkasini joriy etish toʻgʻrisida” 1996-yil 12-apreldagi 147-son qarorida: a) 1-ilova oʻz kuchini yoʻqotgan deb hisoblansin; b) 25-ilova nomidagi “Vazirlar Mahkamasi va” soʻzlari chiqarib tashlansin. 1. Vazirlar Mahkamasining “Oʻzbekiston Respublikasi Vazirlar Mahkamasi Ijro etuvchi apparatining xodimlari mehnatiga haq toʻlash tarif razryadlarini tasdiqlash toʻgʻrisida” 2004-yil 14-oktabrdagi 482-son qarori. 2. Vazirlar Mahkamasining “Oʻzbekiston Respublikasi hukumatining ayrim qarorlarini oʻz kuchini yoʻqotgan deb hisoblash hamda baʼzilariga oʻzgartirishlar kiritish toʻgʻrisida” 2005-yil 22-fevraldagi 73-son qaroriga 2-ilovaning 2-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2005-yil 10-avgustdagi 192-son qaroriga 1-ilovaning 7-bandi. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini qisman oʻzgartirish toʻgʻrisida” 2008-yil 9-apreldagi PQ-834-son qarori)” 2008-yil 20-maydagi 100-son qaroriga ilovaning 4-bandi. 7. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi apparati tuzilmasiga qisman oʻzgartirish kiritish toʻgʻrisida” 2011-yil 24-oktabrdagi PQ-1630-son hamda “Oʻzbekiston Respublikasi Vazirlar Mahkamasi tuzilmasiga oʻzgartirish kiritish toʻgʻrisida” 2012-yil 13-yanvardagi PQ-1686-son qarorlari)” 2012-yil 23-fevraldagi 48-son qaroriga (Oʻzbekiston Respublikasi QT, 2012-y., 2-son, 11-modda) 1-ilovaning 16-bandi.
Toshkent shahridagi foydalanilmayotgan davlat mulki obyektlaridan samarali foydalanish toʻgʻrisida
(resolution, 2019-07-18)

Toshkent shahridagi davlat mulki obyektlaridan samarali foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligi va Toshkent shahar hokimligining Toshkent shahri, Yakkasaroy tumani, Rakatboshi koʻchasi, 15-uy manzilida joylashgan Ichki ishlar vazirligi xoʻjalik boshqarmasi operativ boshqaruvidagi bino va inshootlarni (keyingi oʻrinlarda obyekt deb ataladi) Toshkent shahar hokimligiga tekin berish toʻgʻrisidagi takliflariga rozilik berilsin. 2. Oʻzbekiston Respublikasi Ichki ishlar vazirligi obyektni belgilangan tartibda topshirsin, Toshkent shahar hokimligi qabul qilib olsin hamda undan maqsadli foydalanish choralarini koʻrsin. 3. Toshkent shahar hokimligi obyekt oʻrniga Toshkent shahar hududidan teng maydon va xonalar hajmidagi maʼmuriy binoni ikki oy muddatda Ichki ishlar vazirligiga belgilangan tartibda oʻtkazib berilishini taʼminlasin. 4. Oʻzbekiston Respublikasi Vazirlar Mahkamasining “Toshkent shahrida Xalqaro yoʻl harakati tashkilotining mintaqaviy vakolatxonasini ochish toʻgʻrisida” 1994-yil 26-oktabrdagi 518-son qarori oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov, Ichki ishlar vaziri P.R. Bobojonov hamda Toshkent shahar hokimi J.A. Artikxodjayev zimmasiga yuklansin.
Oʻzbekiston Respublikasi Vazirlar Mahkamasining “2019-yil hosili uchun qishloq xoʻjaligi mahsulotlarini yetishtiruvchilarga urugʻlik kartoshka yetkazib berish va ichki isteʼmol bozorini ijtimoiy muhim turdagi oziq-ovqat mahsulotlari bilan kafolatli toʻldirish chora-tadbirlari toʻgʻrisida” 2019-yil 6-iyundagi 462-son qaroriga oʻzgartirish kiritish haqida
(resolution, 2024-05-07)

Respublikada gʻalladan boʻshaydigan maydonlarga urugʻlik va isteʼmol kartoshkasini ekishga jalb etilgan qishloq xoʻjaligi korxonalari, dehqon va fermer xoʻjaliklarini sifatli urugʻlik kartoshka bilan taʼminlash va ichki bozorga ijtimoiy muhim turdagi oziq-ovqat mahsulotlarini kafolatli yetkazib berish maqsadida Vazirlar Mahkamasi qaror qiladi: 1. Vazirlar Mahkamasining “2019-yil hosili uchun qishloq xoʻjaligi mahsulotlarini yetishtiruvchilarga urugʻlik kartoshka yetkazib berish va ichki isteʼmol bozorini ijtimoiy muhim turdagi oziq-ovqat mahsulotlari bilan kafolatli toʻldirish chora-tadbirlari toʻgʻrisida” 2019-yil 6-iyundagi 462-son qarori 4-bandidagi “Agrobank ATBga” soʻzlari “tijorat banklariga” soʻzlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.J. Vaxabov zimmasiga yuklansin.
“Navoiy KMK” davlat korxonasining sohaga oid boʻlmagan, ishlab chiqarish jarayonlariga jalb etilmagan aktivlaridan samarali foydalanishni tashkil etish chora-tadbirlari toʻgʻrisida
(resolution, 2024-12-23)

“Navoiy KMK” davlat korxonasining sohaga oid boʻlmagan, ishlab chiqarish jarayonlariga jalb etilmagan aktivlaridan samarali va oqilona foydalanishni taʼminlash, shuningdek, korxonaning moliyaviy-iqtisodiy holatini barqarorlashtirish va yanada mustahkamlash maqsadida Vazirlar Mahkamasi qaror qiladi: 1. “Navoiy KMK” davlat korxonasi va Oʻzbekiston Respublikasi Davlat aktivlarini boshqarish agentligi tomonidan viloyatlar hokimliklari bilan birgalikda “Navoiy KMK” davlat korxonasining aktivlari xatlovdan oʻtkazilganligi va uning natijalari boʻyicha “Navoiy KMK” davlat korxonasining sohaga oid boʻlmagan, ishlab chiqarish jarayonlariga jalb etilmagan aktivlari roʻyxati tayyorlanganligi maʼlumot uchun qabul qilinsin. 2. “Navoiy KMK” davlat korxonasi, Oʻzbekiston Respublikasi Davlat aktivlarini boshqarish agentligi va viloyatlar hokimliklarining “Navoiy KMK” davlat korxonasining sohaga oid boʻlmagan aktivlarini ilovaga* muvofiq roʻyxat boʻyicha mahalliy ijro etuvchi hokimiyat organlariga va boshqa tashkilotlarga bepul berish toʻgʻrisidagi taklifi maʼqullansin. 3. “Navoiy KMK” davlat korxonasi ikki oy muddatda ushbu qarorga ilovada koʻrsatilgan sohaga oid boʻlmagan aktivlarni joriy holatida topshirishni, mahalliy ijro etuvchi hokimiyat organlari va boshqa tashkilotlar esa belgilangan tartibda — qabul qilinishini taʼminlasin va ulardan yanada samarali foydalanish boʻyicha zarur choralarni koʻrsin. 4. “Navoiy KMK” davlat korxonasiga qayta oʻzgartirish davrida fizik yemirilgan va maʼnan eskirgan asosiy vositalarni balansdan chiqarishga va buning natijasida hosil boʻlgan qora metallar parchalari va chiqindilarini belgilangan tartibda “Oʻzmetkombinat” aksiyadorlik jamiyatiga topshirishga ruxsat berilsin. 5. Belgilansinki, ushbu qarorga muvofiq berilayotgan va qabul qilinayotgan aktivlarning qiymati soliqlar va boshqa majburiy toʻlovlarni hisoblashda soliq solish obyekti hisoblanmaydi. 6. Mazkur qarorning bajarilishini nazorat qilish “Navoiy KMK” davlat korxonasi bosh direktori Q.S. Sanaqulov zimmasiga hamda Oʻzbekiston Respublikasi Vazirlar Mahkamasining Yoqilgʻi-energetika sohasi va sanoatning bazaviy tarmoqlarini rivojlantirish masalalari kotibiyatiga yuklansin.
Oʻzbekiston Respublikasida ishlab chiqariladigan realizatsiya qilish oborotlari qoʻshilgan qiymat soligʻidan ozod etiladigan oziq-ovqat mahsulotlari roʻyxatiga oʻzgartirish va qoʻshimcha kiritish toʻgʻrisida
(resolution, 2019-09-30)

Aholining goʻsht mahsulotiga boʻlgan ehtiyojini barqaror taʼminlash, shuningdek, chorvachilik va oziq-ovqat sanoatini jadal rivojlantirish uchun qoʻshimcha shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 2018-yil 31-dekabrdagi 1065-son qarori bilan tasdiqlangan Oʻzbekiston Respublikasida ishlab chiqariladigan realizatsiya qilish oborotlari qoʻshilgan qiymat soligʻidan ozod etiladigan oziq-ovqat mahsulotlari roʻyxatida: a) 1-band quyidagi tahrirda bayon etilsin: “1. Goʻsht (mol, qoʻy, tovuq), shuningdek, hayvonlar (qoramol va parranda) tirik hamda ularni soʻyish mahsulotlari***.”; b) quyidagi mazmundagi havola “***” qoʻshilsin: “*** shuningdek, import boʻyicha — 2019-yil 1-oktabrgacha”. 2. Oʻzbekiston Respublikasi Davlat soliq qoʻmitasi manfaatdor vazirliklar va idoralar bilan birgalikda ushbu qarorning mazmun-mohiyati aholi va tadbirkorlik subyektlari oʻrtasida, shu jumladan ommaviy axborot vositalari orqali keng tushuntirilishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Davlat soliq qoʻmitasi raisi B.A. Musayev zimmasiga yuklansin.
“Tijorat banklari tomonidan shaxsiy yordamchi xoʻjaliklarga qishloq xoʻjaligi mahsulotlarini yetishtirish uchun mikrokreditlar berish tartibi toʻgʻrisidagi nizomni tasdiqlash haqida”gi qaror va unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2019-07-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2018-yil 8-avgustdagi PF-5505-son “Norma ijodkorligi faoliyatini takomillashtirish konsepsiyasini tasdiqlash toʻgʻrisida”gi Farmoniga muvofiq Markaziy bank Boshqaruvi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Markaziy banki Boshqaruvining 2012-yil 10-martdagi 8/1-son “Tijorat banklari tomonidan shaxsiy yordamchi xoʻjaliklarga qishloq xoʻjaligi mahsulotlarini yetishtirish uchun mikrokreditlar berish tartibi toʻgʻrisidagi nizomni tasdiqlash haqida”gi qarori (roʻyxat raqami 2344, 2012-yil 20-mart) (Oʻzbekiston Respublikasi qonun hujjatlari toʻplami, 2012-y., 12-son, 136-modda). 2. Oʻzbekiston Respublikasi Markaziy banki Boshqaruvining 2015-yil 14-martdagi 6/2-son “Tijorat banklari tomonidan shaxsiy yordamchi xoʻjaliklarga qishloq xoʻjaligi mahsulotlarini yetishtirish uchun mikrokreditlar berish tartibi toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 2344-1, 2015-yil 20-mart) (Oʻzbekiston Respublikasi qonun hujjatlari toʻplami, 2015-yil 23-mart, 11-son, 132-modda). 3. Oʻzbekiston Respublikasi Markaziy banki Boshqaruvining 2017-yil 8-apreldagi 7/4-son “Tijorat banklari tomonidan shaxsiy yordamchi xoʻjaliklarga qishloq xoʻjaligi mahsulotlarini yetishtirish uchun mikrokreditlar berish tartibi toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 2344-2, 2017-yil 21-aprel) (Oʻzbekiston Respublikasi qonun hujjatlari toʻplami, 2017-yil 24-aprel, 16-son, 282-modda).
“Tijorat banklari tomonidan kasb-hunar kollejlari bitiruvchilariga mikrokreditlar berish tartibi toʻgʻrisidagi nizomni tasdiqlash haqida”gi qaror va unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2019-07-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2018-yil 8-avgustdagi PF-5505-son “Norma ijodkorligi faoliyatini takomillashtirish konsepsiyasini tasdiqlash toʻgʻrisida”gi Farmoniga muvofiq Markaziy bank Boshqaruvi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Markaziy banki Boshqaruvining 2016-yil 16-yanvardagi 1/10-son “Tijorat banklari tomonidan kasb-hunar kollejlari bitiruvchilariga mikrokreditlar berish tartibi toʻgʻrisidagi nizomni tasdiqlash haqida”gi qarori (roʻyxat raqami 2758, 2016-yil 3-fevral) (Oʻzbekiston Respublikasi qonun hujjatlari toʻplami, 2016-yil 8-fevral, 5-son, 43-modda). 2. Oʻzbekiston Respublikasi Markaziy banki Boshqaruvining 2017-yil 11-noyabrdagi 31/10-son “Tijorat banklari tomonidan kasb-hunar kollejlari bitiruvchilariga mikrokreditlar berish tartibi toʻgʻrisidagi nizomning 9-bandiga oʻzgartirish kiritish haqida”gi qarori (roʻyxat raqami 2758-1, 2017-yil 28-noyabr) (Oʻzbekiston Respublikasi qonun hujjatlari toʻplami, 2017-yil 4-dekabr, 48-son, 1185-modda). 3. Oʻzbekiston Respublikasi Markaziy banki Boshqaruvining 2018-yil 27-yanvardagi 3/9-son “Tijorat banklari tomonidan kasb-hunar kollejlari bitiruvchilariga mikrokreditlar berish tartibi toʻgʻrisidagi nizomning 13-bandiga oʻzgartirish kiritish haqida”gi qarori (roʻyxat raqami 2758-2, 2018-yil 8-fevral) (Oʻzbekiston Respublikasi qonun hujjatlari toʻplami, 2018-yil 12-fevral, 6-son, 114-modda).
“Tijorat banklari tomonidan yangi roʻyxatga olingan yuridik shaxs tashkil etmasdan faoliyat yuritayotgan yakka tartibdagi tadbirkorlar va oilaviy tadbirkorlik subyektlariga mikrokreditlar ajratish tartibi toʻgʻrisidagi nizomni tasdiqlash haqida”gi qaror va unga oʻzgartirishni oʻz kuchini yoʻqotgan deb topish toʻgʻrisida
(resolution, 2019-07-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2018-yil 8-avgustdagi PF-5505-son “Norma ijodkorligi faoliyatini takomillashtirish konsepsiyasini tasdiqlash toʻgʻrisida”gi Farmoniga muvofiq Markaziy bank Boshqaruvi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Markaziy banki Boshqaruvining 2017-yil 8-apreldagi 7/3-son “Tijorat banklari tomonidan yangi roʻyxatga olingan yuridik shaxs tashkil etmasdan faoliyat yuritayotgan yakka tartibdagi tadbirkorlar va oilaviy tadbirkorlik subyektlariga mikrokreditlar ajratish tartibi toʻgʻrisidagi nizomni tasdiqlash haqida”gi qarori (roʻyxat raqami 2883, 2017-yil 12-may) (Oʻzbekiston Respublikasi qonun hujjatlari toʻplami, 2017-yil 15-may, 19-son, 351-modda). 2. Oʻzbekiston Respublikasi Markaziy banki Boshqaruvining 2017-yil 11-noyabrdagi 31/11-son “Tijorat banklari tomonidan yangi roʻyxatga olingan yuridik shaxs tashkil etmasdan faoliyat yuritayotgan yakka tartibdagi tadbirkorlar va oilaviy tadbirkorlik subyektlariga mikrokreditlar ajratish tartibi toʻgʻrisidagi nizomning 3-bandiga oʻzgartirish kiritish haqida”gi qarori (roʻyxat raqami 2883-1, 2017-yil 28-noyabr) (Oʻzbekiston Respublikasi qonun hujjatlari toʻplami, 2017-yil 4-dekabr, 48-son, 1186-modda).
Bojxona kirim orderining shakli va uni toʻldirish qoidalariga oʻzgartirish kiritish haqida
(resolution, 2024-10-06)

Oʻzbekiston Respublikasining Bojxona kodeksi va Oʻzbekiston Respublikasi Prezidentining 2019-yil 21-maydagi PF-5723-son “Mehnatga haq toʻlash, pensiyalar va boshqa toʻlovlar miqdorlarini aniqlash tartibini takomillashtirish toʻgʻrisida”gi Farmoniga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2017-yil 16-yanvardagi 01-02/8-1-son qarori (roʻyxat raqami 2856, 2017-yil 3-fevral) (Oʻzbekiston Respublikasi qonun hujjatlari toʻplami, 2017-y., 5-son, 65-modda) bilan tasdiqlangan Bojxona kirim orderining shakli va uni toʻldirish qoidalarining 2-bandi toʻrtinchi xatboshisidagi “eng kam oylik ish haqining” degan soʻzlar “bazaviy hisoblash miqdorining” degan soʻzlar bilan almashtirilsin. 2. Mazkur qaror 2019-yil 1-sentabrdan kuchga kiradi.
Uy-joy-kommunal xizmatlar haqini toʻlash boʻyicha kompensatsiya pul toʻlovlarining mexanizmi toʻgʻrisidagi nizomga oʻzgartirishlar kiritish haqida
(order, 2026-01-20)

Oʻzbekiston Respublikasi Prezidentining 2019-yil 21-maydagi PF-5723-son “Mehnatga haq toʻlash, pensiyalar va boshqa toʻlovlar miqdorlarini aniqlash tartibini takomillashtirish toʻgʻrisida”gi Farmoniga muvofiq buyuraman: 1. Oʻzbekiston Respublikasi moliya vazirining 2010-yil 30-noyabrdagi 102-son buyrugʻi (roʻyxat raqami 2175, 2010-yil 30-dekabr) (Oʻzbekiston Respublikasi qonun hujjatlari toʻplami, 2010-y., 52-son, 531-modda) bilan tasdiqlangan Uy-joy-kommunal xizmatlar haqini toʻlash boʻyicha kompensatsiya pul toʻlovlarining mexanizmi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq 2019-yil 1-sentabrdan kuchga kiradi. 1. 1 va 11-bandlardagi “eng kam ish haqining” degan soʻzlar “pensiyani hisoblash bazaviy miqdorining” degan soʻzlar bilan almashtirilsin. 2. 2-banddagi “Eng kam ish haqining” degan soʻzlar “Pensiyani hisoblash bazaviy miqdorining” degan soʻzlar bilan almashtirilsin. 3. 11-banddagi “pochta aloqasi tashkiloti” degan soʻzlar “kompensatsiyani yetkazib berish (topshirish) yuklatilgan tashkilot” degan soʻzlar bilan almashtirilsin. 4. 14-banddagi “bosh boshqarmasi” degan soʻzlar “departamenti” degan soʻz bilan almashtirilsin.